钦定古今图书集成/历象汇编/历法典/第058卷 > 月离历指四
## 钦定古今图书集成/历象汇编/历法典/第058卷 > 月离历指四

《总论》《月天象数及表原》第二十七。

《依上论》，分别太阴象数，凡为球体者四：第一与第二
为表里，皆与地同心。第一球之大圈。〈一名中圈一名腰圈〉为“白
道。”白道与黄道两交，而分为斜角。两交之处，一曰正
交，一曰中交。第二球者，复球也。复球以外，大球以内，
函两小轮焉。小轮之大者，为第三球，名曰“本轮，亦曰
自行轮。轮之径，为两大球之距。小轮之小者，为第四
球，名曰次轮。”

如左图外大圈白道也，又名“月天大圈。”〈包他轮其中〉又名
《斜圈》。〈斜交于黄道〉亦名《交周》，亦名龙头、龙尾之圈。

正交为龙头，中交为龙尾。本圈两交黄道，其两交点时时迁运。

亦名《九道》。

一，白道也，在黄道之四方，皆有内外，并黄道为九。